AksaraLLM/aksara-bahasa-daerah-v1 huggingface dataset:
Anggun Cipta Sasmi atawa nu leuwih kasohor ku sebutan Anggun C. Sasmi nyaéta salah sahiji musisi Indonesia nu kasohor ka sakuliah dunya. Lahir di Jakarta tanggal 29 April 1972. Lahir ti pasangan Darto Singo, salah saurang seniman sarta Dian Herdina, wanoja turunan Karaton Yogyakarta. 
Ti leuleutik kénéh, Anggun geus boga bakat dina widang musik. Nalika umurna 9 taun, Anggun geus bisa ngaluarkeun laguna sorangan. Dina umurna nu ka-14, Anggun mimiti rékaman albeum rock munggaranana. Albeum nu judulna Dunia Aku yang Punya (1986) diorbitkeun ku musisi Ian Antono sarta didistribusikeun ku Blackboard Records.
Tuluy, Anggun rékaman albeum nu kaduana Tua-tua Keladi (1990), dituluykeun kana albeum Anak Putih Abu-abu (1991), Gaya Remaja (1992), Noc Turno (1992), Anggun Cipta Sasmi…Lah (1993) sarta nu pamungkas nyaéta Yang Hilang (1994).  
Anggun nu boga kahayang bisa ngalanglang ka sakuliah dunya ahirna hijrah ka London, Inggris.  Tapi sawatara waktu, Anggun mekarkeun bakatna dina widang musik di Paris, Prancis.  Di Paris, Anggun panggih jeung Erick Benzi, salah sahiji produser nu kasohor di Paris. ti dinya, Anggun ngagabung jeung label rékaman Sony Music Prancis. Albeum munggaranan dina taun 1997 nyaéta Au Nom De La La Lune dina basa Prancis atawa Snow on Sahara dina basa Inggris. Ieu albeum kajual di sawatara nagara Eropa kayaning Belgia, Italia, Switzerland, Prancis sarta di sawatara nagara di Asia. Salian ti éta, ieu albeum ogé dilélér Double Gold di Prancis, Double Platinum di Italia, Gold di Singapura, Gold di Switzerland, Platinum di Malaysia, jeung Triple Platinum di Indonésia. Sataun ti dinya, Anggun ngarilis albeum Désirs Contraires atawa Chrysalis (versi basa Inggris di pasar internasional). Albeum ieu ogé dilélér Gold di Italia, Platinum di Prancis, Double Platinum di Indonésia, sarta Multi Platinum di sawatara nagara saluareun Asia. Tuluy albeum Open Hearts (2002), Luminesence (2005), jeung Luminescene Speial Edition (2006).
Ahir bulan Méi 2011, Anggun ngaluarkeun albeum nu judulna Echoes nu diproduseran ku Anggun sorangan. Ieu albeum dirilis dina dua basa nyaéta Indonésia jeung Inggris. Salian ti karirna di dunya hiburan, Anggun ogé aktip di sawatara kagiatan sosial. salah sahijina di FAO jadi Goodwill Ambassador keur PBB. Anggun ogé kasinugerahan Diamond Award sarta panglélér husus ti menteri kabudayaan Prancis dina The International Exhibition of the Music Industry di Miden.

Rujukan

Musisi
Panyanyi Indonésia
Unilever nyaéta pausahaan anu ngadeg dina 5 Désémber 1933 minangka Zeepfabrieken N.V. Lever kalayan akta No. 33 anu dijieun ku Tn.A.H. van Ophuijsen, notaris di Batavia.
Akta ieu disatujuan ku Gubernur Jenderal van Negerlandsch-indie jeung surat No. 14 dina tanggal 16 Désémber 1933, kadaptar di Raad van Justitie di Batavia jeung No. 302 dina ping 22 Désémber 1933 sarta disalabarkeun dina Javasche Courant dina ping 9 Januari 1934 Kalayan akta No. 171 anu dijieun ku notaris Ny. Kartini Mulyadi tertanggal 22 Juli 1980, ngaran pausahaan dirobah jadi PT Unilever Indonésia,kalayan akta no. 92 anu dijieun ku notaris Tn. Mudofir Hadi, S.H. ping 30 Juni 1997, ngaran pausahaan dirobah jadi PT Unilever Indonésia Tbk. Akta ieu disatujuan ku Menteri Kahakiman jeung kaputusan No. C2-1.049HT.01.04TH.98 ping 23 Pebruari 1998 sarta disalabarkeun di Warta Nagara No. 2620 ping 15 Méi 1998.

Unilever Indonésia
Saprak didirikan dina 5 Désémber 1933, Unilever Indonésia geus tumuwuh jadi salah sahiji pausahaan gedé pikeun produk Home and Personal Care sarta Foods & Ice Cream di Indonésia.
Runtuyan Produk Unilever Indonésia ngawengku Brand-brand anu dipikaresep di dunya kawas Pépsodént, Lux, Lifebuoy, Dove, Sunsilk, Clear, Rexona, Vaseline, Rinso, Molto, Sunlight, Walls, Blue Band, Royco, Bango, jeung sajabana.

Salila ieu, tujuan pausahaan Unilever tetep sarua, nyaéta digawé pikeun nyiptakeun mangsa hareup anu leuwih boh saban poé; nyieun langganan ngarasa méré nah, jasa anu méré mangpaat pikeun maranéhanana boh batur; menginspirasi masarakat pikeun ngalakonan tindakan leutik saban poéna anu lamun digabungkan baris nyieun parobahan badag pikeun dunya; sarta sok ngamekarkeun cara anyar dina babalantik anu matak bisa kami pikeun tumuwuh sakaligus ngurangan akibat lingkungan.
Saham perseroan pertamakali ditawarkeun ka masarakat dina taun1981 sarta kacatet di Bursa Éfék Indonésia seja 11 Januari 1982. 
Dina ahir taun2009, saham oerseroan nyicingan peringkat ka-7 kapitalisasi pasar pangbadagna di Bursa Éfék Indonésia.

Rujukan

Pausahaan
Paula Allodya Item atawa nu lewih kasohor ku sebutan Audy Item nyaéta salah sahiji musisi di Indonesia. Lahir di Jakarta ti kulawarga musisi jazz Jopie Item jeung Evie Aquanthie Aziz tanggal 23 April 1983. Anak katilu ti opat sadudulur. Wanoja nu kungsi kasinugerahan MTV Award kategori Indonésia Favorite MTV Awards 2004 éta, meunang jujuluk ‘diva masa depan’ sanggeus sajumlahing lagu jeung albeumna nu suksés di pasaran.  
Lagu-laguna nu kungsi dirilis nyaéta Pergi Cinta, Kini Ku Bahagia, Kan Berbinar, Cinta Sejatiku, Kekasih Sahabatku, Tak Kan Menyesal, Biarkanku, Sayang, Terlalu Lama, Untuk Sahabat (duét jeung Nindi), Itu Saja jeung Without You (duét jeung Same Same). Audy ogé ngarilis tilu albeum nu masing-masing albeumna miboga ngaran nu cukup unik. Albeum munggaranana dibéré lebel -18, nu dirilis nalika Audy umurna 18 taun. Albeum kaduana nyaéta 20-02, luyu jeung tanggal rilis éta album. Kitu ogé jeung albeumna nu katilu 23-03 nu dirilis tanggal 23 Maret 2006. Opat taun Audy vakum sarta ngarasa diganggayong, dina bulan Nopember 2009, Audy kaluar ti labelna Sony BMG. Taun 2010, Audy ngaluarkeun single Lama-lama Aku Bosan minangka tanda balikna deui Audy ka dunya musik.

Albeum
 18.
 20-02.
 20-02 Repackage.
 23-03.
 Selalu Terdepan.

Panglélér
 MTV Indonesia 2003.
 Most Favorite Female.
 The Most Promising & Outstanding Young Diva (Dolce & Gabbana Awards).
 AMI 2003.
 Solo Wanita Rock Terbaik.
 Solo Wanita Pop Terbaik.
 Album Pop Terbaik.
 CLéaR TOP 10 AWARD 2003.
 Funkiest Female.
 Fabulous Album.
 MTV Asia Award 2004. 
 Favorite Artist Indonésia.
 Muri 2004, tanda tangan panglobana dina kartu pos/cover dina waktu 2 jam.

Referensi

Artis
Lyla nyaéta band Indonésia nu asalna ti Jakarta. Lyla dijieun taun 2008 kalawan anggotanya nyaéta Dimas (vokal), Fare (gitar), Dharma (keyboard), Dennis (bass), jeung Ame (drum). Mimitina mah ieu grup musik téh asalna tina grup Mahameru Band dina taun 2001. Ngaran Lyla sorangan dicokot tina salah sahiji judul lagu Oasis nu miboga harti pangeran gelap dina mitologi Persia (ngaran lain tina Lykke Lars di benua Eropa) atawa ogé Lyla Lerrol nu jadi salah sahiji karakter komik Superman. Album munggaranana kalawan judul Yang Tak Terlupakan dirilis taun 2008 di handapeun label Alfa Records.  
Konsép nu ditawarkeun ku Lyla nyaéta pop easy listening. Dimas saparakanca teu saukur nyuguhkeun musik nu témana cinta nu mellow tapi ningali cinta tina sawatara sudut pandang. 

Saméméh ngarilis albeum munggaranana, sora sang vokalis mah geus mindeng kadéngé. Lantaran Naga kungsi jadi pinunjul runner up Cilapop, kontés nyieun lagu nu diayakeun ku salah sahiji tipi swasta dina taun 2005 ngaliwatan lagu Aku di Sampingmu. 
Sawatara hit single dina ieu album nyaéta Takkan Ada, Bernafas Tanpamu, Mantan Kekasihku, Percayakan, Jantung Hatiku, Detik Terakhir, jeung Untuk Sesaat (dijadikeun soundtrack pilem Affair). 
Tanggal 5 Desember 2010, Lyla ngarilis albeum kaduana Lebih Dari Bintang kalawan single andalan Magic. Lima personil Lyla miboga rupa nu sarimbag jeung Pretty Soldiers Sailor Moon, di antarana waé:
 Dimas = Sailor Earth
 Fare = Sailor Moon
 Dennis = Sailor Mars
 Dharma = Sailor Yupiter
 Amec = Sailor Venus.
Ngaran fans keur grup Band Lyla nyaéta Lylaku (Lyla Band Lylaku).

Referensi

Grup musik ti Indonésia
Iblis nyaéta tiap-tiap anu durhaka ti golongan jin hungkul lain ti golongan manusa atawa sato. Jin dina Qur'an, Alloh swt nyebutkeun sababaraha kali kecap jin. Malahan mah aya hiji surat anu secara khusus ngabahas ngeunaan jin jeung dingaranan surat Al-Jin. Lamun dicindekkeun saliwat, bakal aya sababaraha hal anu bisa dipikanyaho tina Qur'an ngeunaan saha éta jin téh.

 Jin diciptakeun ku Alloh tina seuneu.Alloh nyebutkeun yén éta jin diciptakeun tina seuneu anu kacida panasna, jeung disebutkeun dijieunna tina seuneu anu ngagedur

Dan Kami telah menciptakan jin sebelum dari api yang sangat panas.

Dan Dia menciptakan jin dari nyala api.

 Jin aya anu muslim jeung aya anu henteu saluyu jeung dauhan Alloh nyaéta :
Dan sesungguhnya di antara kami ada orang-orang yang saleh dan di antara kami ada yang tidak demikian halnya, adalah kami menempuh jalan yang berbeda-beda.

Conto jin muslim nyaéta jin anu jadi tentara Nabi Sulaiman as. Saluyu jeung anu geus diterangkeun dina Qur'an:

Dan Kami telah menciptakan jin sebelum dari api yang sangat panas.

Dan Kami angin bagi Sulaiman, yang perjalanannya di waktu pagi sama dengan perjalanan sebulan dan perjalanannya di waktu sore sama dengan perjalanan sebulan dan Kami alirkan cairan tembaga baginya, dan sebahagian dari jin ada yang bekerja di hadapannya dengan izin Tuhannya, dan siapa yang menyimpang di antara mereka dari perintah Kami, Kami rasakan kepadanya azab neraka yang apinya menyala-nyala.

Para jin itu membuat untuk Sulaiman apa yang dikehendakinya dari gedung-gedung yang tinggi dan patung-patung dan piring-piring yang seperti kolam dan periuk yang tetap, bekerjalah hai keluarga Daud untuk bersyukur, dan sedikit sekali dari hamba-hambaKu yang berterima kasih.

Referensi

Jurig
Indonesia
Kebab nyaéta kadaharan anu dijieun ti daging sapi, digiling garihal saterusna dikokolakeun kalayan samara-samara husus.
Diprosés ngaliwatan tilu tahapan, nyaéta ngagalokeun samara, nyétak, sarta dipasak.
Samémeh didahar, daging Kabab anu kandelna kurang leuwih 1 cm dipotong panjang ukuran 3 x 17 cm, saterusna dibeuleum dina kawali anti leget. 
Didaharna jeung Tortila, roti has Meksiko, dicampur sayuran sarta rupa-rupa saos pilihan, saterusna digulung sarta dibeuleum balik.

Sajarah 
Kadaharan has Wétan Tengah ieu nurutkeun sajarahna asalna ti Turki. 
Tapi aya ogé anu ngomong ti Arab anu disebut Kabbeh. 
Kadaharan has ieu mimitian ngalegaan sabot para padagang Turk ngayakeun kontak kalayan masarakat dayeuh Berlin, Jerman kira-kira abad 18. 
Aslina daging kabab dibeuleum, tuluy ditambah roti pita, paprika, sarta saos. 
Dina tumuwuhna ngalaman parobahan luyu jeung kabiasaan masarakat Jerman. 
Di mana Kebab disajikeun ogé jeung rupa-rupa roti sarta salad. 
Kiwari Kebab geus sumebar ka sakuliah dunya, Éropa Kulon, Éropa Wétan, Amérika, Kanada, Australia, Jepang, Cina, Malaysia, Indonésia.

Kebab Pangmahalna di Dunya 
Saurang koki asal Inggris, Andy Bates, ngawanohkeun kebab pangmahalna di dunya.
Saporsi kabab, ngaranna King of Kabab ieu dijual saharga £750 atawa leuwih Rp10 juta.
Kaistimewaan kabab éta perenahna dina pilihan bahanna.
Manéhna milih daging domba nu pang alusna anu sawaktu hirupna meunang kadaharan pangalusna dibandingkeun domba-domba séjén. 
Manéhna ogé ngasupkeun daun mint anu geus dikeueum dina anggur minangka pelengkep.
Sajaba ti éta, manéhna ogé nambahan yoghurt, sapedes, bonténg ogé daun emas anu bisa didahar, tomat Coeur de Boeuf, sarta kéju feta anu umurna kolot.

Rujukan 

Kadaharan
Olahan daging
Kabul ( Kābol ;  Kābul ; kuna Caubul) nyaéta ibu kota sakaligus kota pangedéna di Apganistan kalawan jumlah populasi kira-kira 2 – 4 yuta jiwa. Hiji terowongan ngahubungkeun Kabul jeung wawatesan Apganistan-Tajikistan di handap Pagunungan Hindu Kush.

Umur Kabul leuwih ti 3.000 taun. Loba karajaan nu perang parebut kota ieu, ku lantaran lokasina nu stratégis sapanjang rute padagangan Asia Kidul jeung Tengah. Dina 1504, Babur nyieun patempatan ieu ibu kota Kakaisaran Moghul. Dina 1776, Timur Shah Durrani nyieunanna ibu kota Apganistan modérn..

Réferénsi

Tumbu kaluar 

 
Ibu kota nagara di Asia
Kota di Apganistan
Kota di Jalur Sutra
Wakil Présidén mangrupa hiji jabatan pamaréntahan nu aya hiji tingkat handapeun Présidén.

Wakil Présidén umumna ditetepkeun ku konstitusi ku hiji nagara sangkan ngiringan présidén lamun présidén ngalaksanekun tugas-tugas kanagaraan di nagara lian atanapi lamun présidén masihan jabatan kaprésidénan boh mundurkeun diri atawa boga halangan dina ngalaksanakeun tugas saperti maot basa ngajabat salaku présidén.

Tempo ogé 
 Présidén
 Daptar pamingpin nagara
Hamid Karzai (Pashto: حامد کرزي) () nyaéta Présidén Apganistan ti 7 Désémber 2004). Sanggeus pamaréntahan Taliban labuh, anjeunna janten dominan pisan dina pulitik Apganistan. Ti Désémber 2001, Hamid Karzai ngajabat Pupuhu Pamaréntahan Transisi jeung Présidén samentara (interim) ti 2002. Anjeunna kahiji kalina kapilih sacara démokratis ngaliwatan pamilu présidén 7 Désémber 2004.

Tempo ogé 
 Daptar inohong Apganistan

Tumbu kaluar 

 Afgha.com - News site, contains more information on Karzai as well as other political figures
 Pravda - U.S. Endgame in Afghanistan
 CNN - Karzai inaugurated in Kabul
 LookSmart - Hamid Karzai directory category

Alamat Kontak 
Hamid Karzai Gul Khana Palace présidéntial Palace Kabul Afghanistan

 E-mail

Présidén Apganistan
Pulitikeus Apganistan
Ahmad Zia Massoud () nyaéta Wakil Présidén Kahiji Apganistan dina pamaréntahan nu kapilih kahiji ti Présidén Hamid Karzai, ti Désémber 2004 nepi ka Nopémber 2009.

Rujukan 

Massoud, Ahmad Zia
Massoud, Ahmad Zia
diplomat Apganistan
Karim Khalili nyaéta wakil présidén kadua Apganistan dina pamaréntahan Présidén Hamid Karzai.

Pulitikeus Apganistan
Wakil Présidén Apganistan
Adolf Hitler (gumelar di Austria, 20 April 1889 – maot 30 April 1945)nyaéta konselir Jerman (1933) jeung pamingpin Jerman atawa biasa disebut Führer (1934-maot), Hitler jadi diktator Jerman sabada présidén Von Hindenburg maot. Adolf Hitler dianggap pamingpin anu boga pangaruh gedé dina sajarah Dunya lantaran aksi katut pamikiranna harita, malah mah Hitler téh dianggap salaku dalang anu nyababkeun ayana Perang Dunya II.

Hitler nyaéta pamingpin partéy Nasionalis-Sosialis NAZI (dina basa Inggris=National Socialist German Workers Party, dina basa Jerman= Nationalsozialistische Deutsche Arbeiterpartéy/NSDAP) anu kungsi baruntak nalika nyoba ngarebut kakawasaan, tapi ieu usaha gagal, tuluy Hitler dibui najan teu lila. Kamampuh rétorika anu alus, kharisma, katut ambisina anu kuat nyababkeun NAZI jadi partéy anu maju, malah ku Hitler mah, NAZI téh dijadikeun partéy tunggal nu aya di Jerman nalika manéhna ngajabat salaku présidén.

Hitler paling teu resep ka bangsa Yahudi, malah mah Hitler boga sistem pikeun ngahapuskeun Yahudi ti tanah Jerman, leuwih ti 6 juta Yahudi maot dina kamp pemusnahan anu djieun husus ku Hitler. Sabada Jerman éléh perang dina perang dunya II, Hitler ngarasa frustasi terus manéhna maéhan manéh jeung istrina di Jero Bangker .

Référénsi 

Gumelar taun 1889
Maot taun 1945
Tokoh Perang Dunia II
NAZI
Vakuola nyaéta organél sél nu mangrupa kantong nu membranna ganda. Vakuola nu ukranna leutik disebut vésikel. Vakuola mibanda struktur sarta fungsi anu rupa-rupa jeung deui bisa dipanggihan dina sél tutuwuhan sarta sato. Vakuola sél tutuwuhan sipatna téh matuh.
Sél-sél tutuwuhan nu mibanda vakuola gedé biasana nyaéta sél-sél parénkima sarta kolénkima. Vakuola kasebut diwatesan ku membran anu disebut tonoplas. Vakuola fungsina salaku tempat sékrétori, ékskrétori, sarta panyimpenan.

Dina sel tutuwuhan, vakuola ukuranna gedé kalayan jumlahna nu sauetik sarta ngaeusian 90% volume sél. Vakuola dibungkus ku tonoplas, nyaéta mémbran tunggal anu ngatur patukerna matéri antara sitoplasma sarta cairan di jerona. Vakuola téh ngandung cai, oksigen, karbon dioksida, asam, uyah, kristal, sarta pigmén. Vakuola dina tutuwuhan fungsina pikeun nyimpen zat-zat kadaharan, zat sésa métabolisme nu bahaya pikeun sél, sarta  ngajaga tekenan inetrnal cai (tekenan tugor) sel. Dina tangkal karét vakuola ngandung getah dina wangun émulsi. Dina tutuwuhan nu tangtu, kakandung minyak aéteris, misal dina tangkal jahé kakandung zingiberin, dina malati kakandung jasmine, sarta dina jeruk kakandung sitrin. Vakuola dina daun bako ngandung senyawa alkaloid nu beracun nu disebut nikotin, sedengkeun dina tomat ngandung likopersin. 
Dina sawatara protista (protozoa) sarta spons, sipatna spésifik. vakuola bisa mangrupa vakuola kontraktil sarta vakuola kadaharan. Vakuola kontraktil gunana ngatur tekenan osmosis cairan sél, sedengkeun vakuola kadaharan gunana nyimpen sarta nyerep kadaharan.

Rujukan

Organél
Dr. Haji Muhammad Hidayat Nur Wahid, M.A. (lahir di Klatén, Jawa Tengah, 8 April 1960) nyaéta Pupuhu MPR RI dina périodeu 2004-2009 sarta Présiden Partai Keadilan Sejahtera ti 21 Mei 2000 nepi ka 11 Oktober 2004. Hidayat nyaéta saurang pamingpin anu basajan di tengah limpahan fasilitas nu wajar nu datiramana mangsa masih kénéh mingpin di MPR.

Atikan
Lulus ti SDN Kebondalem Kidul I, Prambanan Klaten dina 1972, Hidayat Nur Wahid diasupkeun ku bapana ka Pasantrén Walisongo, Ngabar, Ponorogo. Sanggeus sataun anjeunna dipindahkeun ka Pondok Modern Darussalam Gontor, Ponorogo sarta lulus dina taun 1978. Di Gontor ieu anjeunna mulai ngukir préstasi. Anjeunna sok réngking kahiji atawa kadua waé. Teu ukur di préstasi akademik, di kagiatan ékstra atawa intrakulikulér ogé anjeunna kalibet aktif. Lulus ti pasantrén, sadarajat jeung SMA, Hidayat Nur Wahid anu sabenerna hayang asup ka Fakultas Kedokteran di Universitas Gajah Mada (UGM) ahirna daftar ka Institut Agama Islam Negeri (IAIN) Sunan Kalijogo, Yogyakarta sarta ditarima kalayan nyokot jurusan Fakultas Syari'ah. Di kampus ieu kungsi ngiluan Training Himpunan Mahasiswa Islami (HMI). Sataun saterusna, nyaéta dina 1979, kalayan panguasaan élamu basa Arab sarta hapalan Al-Quran, Hidayat Nur Wahid ditarima di Universitas Islam Madinah, Arab Saudi kalayan program béasiswa. Alatan éta ogé anjeunna ngalepaskeun kuliahna di IAIN Sunan Kalijogo pikeun nuluykeun kuliah di Universiitas Islam Madinah, perenahna di Fakultas Dakwah sarta Ushuluddin Jurusan Aqidah nu dibéréskeun dina 1983. Saterusna nyokot program doktoral anu dibéréskeun dina 1992.

Berpulitik Praktis
Katertarikan Hidayat Nur Wahid dina pulitik praktis dimimitian sabot pamaréntah ngaluarkeun sistem multipartéy. Dina waktu éta, Hidayat Nur Wahid jadi salah saurang pangadeg Partéi Kaadilan (PK) dina 20 Juli 1998. Dina waktu éta anjeunna nyekel kalungguhan salaku Pupuhu Majelis Pertimbangan Partéi nepi ka taun 2000. Waktu jadi Présidenn Partéi Kéadilan, Hidayat Nur Wahid, ditunjuk jadi Menteri Kehutanan, anjeunna dipercaya nyekel tampuk kapamingpinan di Partéi Kéadilan.
Kitu ogé sabot Partéi Kéadilan, alatan henteu minuhan wates miimun electoral treshold dina pemilu 1998, robah ngaran jadi Partai Keadilan Sejahtera dina 2003, Hidayat Nur Wahid dipercaya minangka Présidén Partéi, sebutan pikeun lulugu PKS, nepi ka 2004. Waktu éta, anjeunna ngalaan kalungguhan kasebut alatan kapilih jadi Pupuhu MPR RI période 2004-3009 (babarengan AM Fatwa, M. Aksa Mahmud, sarta Mooeyati Soedibyo anu dicalonkeun sacara pakét ku fraksi PKS, PAN, Kebangkitan Bangsa,Démokrat, Persatuan Pembangunan sarta Bintang Pelopor Démokrasi)

Rujukan

Pulitikeus Indonésia
Anggota DPR 2004-2009
Anggota DPR 2009-2014
Inohong ICMI
Inohong Partéy Keadilan Sejahtera
Ketua MPR
Inohong ti Klatén
Alumni UIN Sunan Kalijaga Yogyakarta
Alumni Universitas Islam Madinah
Minyak taneuh dina basa Latinna nyaéta pétroleum, nu hartina "minyak batu-batuan". Tina minyak taneuh éta bisa ngahasilkeun minyak solar, parafin, bénsin, minyak pelumas, minyak semir, bahan lilin, aspal, sarta rupa-rupa produksi nu sejénna. Minyak taneuh mangrupa salah sahiji pengabdi manusa anu pangbadagna. Manéhna méré penerangan, panas, sarta tanaga pikeun mobil,traktor,kapal udara sarta kapal-kapal. Tampa minyak taneuh ampir kabéh mesin anu urang piboga baris ngandeg alatan ngalaman géséran. Para ahli élmu pangaweruh boga anggapan yén minyak taneuh éta asalna ti tutuwuhan sarta sato anu hirup mangabad-abad lilana di jaman mangsa heubeul, di jero sarta di kira-kira sagara anu panas, anu ngawengku lolobana kerak bumi. Nalika tutuwuhan sarta sato-sato ieu paéh, mangka jasad-jasad mahluk éta numpuk dina permukaan dasar sagara. Dina hiji waktu mangjuta-juta ton keusik sarta leutak jadi nutupanana. Ku alatan ngalaman tekenan anu beurat mangka leutak sarta keusik éta robah jadi batubara. Urut tutuwuhan sarta sato éta robah jadi sajenis cairan hideung anu ngarembes ngaliwatan pori-pori dina batu-batuan éta. Numpukna kulit kerak bumi ngabalukarkeun bagéan-bagéan ti anu mimiti dasar sagara éta jadi taneuh anu garing.  Tuluy sawaréh ti cairan éta ngarembes ka luar permukaan bumi ku kituna manusa manggihan tanda-tandana pikeun pertama kalina.  
Minyak taneuh atawa miyak garihal éta geus dipaké jelema saprak beribu-ribu taun ka tukang. Jalma-jalma jaman baheula, kaasup bangsa Tionghoa sarta jalma-jalma Mesir, geus makéna minangka ubar. Di India, jelema geus makéna minangka bahan paranti ngabeuleum sarta pikeun nyaangan saméméh abad Maséhi dimuali.  
Dina jaman baheula éta jelema makéna pikeun kaperluan nyieun obor, sedengkeun wangun bahanna anu mangrupa leutak hideung sarta aspal éta dipaké pikeun jadi pakakas pikeun némpélkeun batu bata, ngalapisan karinjang jadi tahan parat cai, sarta nyummbat sela-sela papan parahu sarta kapal. Jalma-jalma Indian Amérika, ngamangpaatkeun minyak taneuh pikeun sagala rupa kaperluan sarta nalika jalma kulit bodas datang ka Amérika, maranéhanana ogé nurutan sarta nyokot alih cara-cara urang Indian éta. Maranéhanana ogé ngagunakeun minyak mineral ieu pikeun ubar.

Karacunan Minyak Taneuh
Hiji panalungtikan prospektif dilaporkeun ti 70 budak nu umurna antara 9 bulan sarta 6 taun anu dirawat di Rumah Sakit Anak di Riyadh mibanda masalah nelen minyak tanah. Mayoritas asalna ti kelas sosial ékonomi anu handap di mana lolong hurup, miskin, sarta padetna penduduk. Kurangna pengawasan sarta sadiaan minyak taneuh dina parabot biasana dipaké pikeun nginum nu ngabalukarkeun faktor prédisposisi utama. Dua puluh tilu pasien (33 persén) tampa aya tanda-tanda. Batuk,utah, dispnea, sarta muriang nyaéta gejala anu pangumumna anu geus dititénan. Tanda-tanda pneumonia Radiologi ditembrakkeun dina salapan ti 27 pasien anu mibanda sinar-x dina dadana.

Rujukan

Alkana
Sajarah industri minyak bumi
Keith Urban ngaran lengkepna Keith Lionel Urban, anu dibabarkeun di Whangarei, North Island, New Zealand ping 26 Oktober 1967 anu dipikawanoh salaku penyanyi country.Bapana nyaéta anu boga toko alat musik lokal sapuk pikeun ngayakeun lés gitar sacara gratis.Pangajaran dimimitian ku budakna anu ningalikeun bakat alami dina maénkeun instrumén  jeung meunangkeun sababaraha kompetisi bakat nalika manéhna masih di sakoala dasar. Urban tumuwuh leuwih nyaman dina panggung tuluy manéhna digawé anu luyu jeung kamapuh nyanyi ogé akting manéhna salaku anggota Westfield Super Juniors, salah sahiji téater lokal.
Ti mimiti yuswana genep taun, Urban geus ngajajah dunya musik diajar gitar.Manéhna diajar téhnik vokal nalika yuswana tujuh taun, meunangkeun kompetisi nyanyi nalika yuswanan dalapan taun.
Urban nyaéta salaki artis  Nicole Kidman anu nikahna ping 25 Juni 2006,anu saméméhna gagal dina hubungan jeung Niki Taylor ogé saurang dokter Hewan Laura Sigler.

Urban tuluy kanyahoan yén manéhna kacanduan obat-obatan. ku lantaran pangrojong ti pamajikanana, manéhna mariksakeun manéh ka panti réhasbilitasi ping 19 Oktober 2006 jeung narima perwatan di tempat éta.Tuluy ping 18 Januari 2007 Urban ngabéwarakeun yén manéhna geus leupas tina kecanduan obat-obatan.

Karir
Nalika taun 1990, Urban nandatangan kontrak  jeung EMI Australia pikeun prosés album solo munggaranana. Tuluy nalika taun 1992 Urban hijrah ka Nashville tuluy jadi gitaris Brooks & Dunn,anu saterusna manéhna ngagabung jeung The Ranch tuly  nyieun album nalika taun 1997.

Nalika bulan Agustus 2000, Urban jadi penyanyi lalaki asal Australia anu munggaran aya dina top 10 tangga lagu di Amerika, ngaliwatan laguna Your Everything.Sabada éta Urban nyieun album anu nepi ka ayeuna geus aya 5 album anu dijieun sapanjang taun 2002-2010.

Studio album
Keith Urban (1991)
Keith Urban In The Ranch (1997)
Keith Urban (1999)
Golden Road (2002)
Be Here (2004)
Love, Pain & The Whole Crazy Thing (2006)
Defying Gravity (2009)
Get Closer (2010)

Album kompilasi
Days Go By (2005)
Gréatest Hits: 18 Kids (2007)

SINGLE
But for the Grace of God (2001)
Somebody Like You (2002)
Who Wouldn't Wanna Be Me (2003)
You'll Think of Me (2004)
Days Go By (2004)
Making Memories of Us (2005)
Better Life (2005)
You Look Good in My Shirt (2008)
Start a Band (with Brad Paisley) (2009)
Sweet Thing (2009)
Only You Can Love Me This Way (2009)
Without You (2011)
Long Hot Summer (2011)

Referensi

Penyanyi Australia
Penulis Lagu
Pemenang Grammy Awards
Cérés (simbol: ) nyaéta hiji planét leutik anu perenahna di Beubeur Asteroid.
Ceres kapanggih dina 1 Januari 1801 ku Giuseppe Piazzi.
Mimiti kapanggih Ceres dianggap minangka hiji planét, tapi satengah abad saterusna sarta salila 150 taunsaterusna, Ceres dikelompokkeun minangka hiji astéroid.
Dina 24 Agustus 2006, Persatuan Astronomi Internasional megatkeun pikeun ngarobah status Ceres jadi planét katai.
Ceres miboga massa sagedé 9,45 ± 0,04 × 1020 kg.
Kalayan diaméter kira-kira 950 km, Ceres nyaéta barang jomantara pangbadagna di Beubeur astéroid utama.
Ceres kapanggih ping 1 Januari 1801 ku astronom Giuseppe Piazzi, saurang biarawan di Sisilia sarta diréktur pangadeg Observatorium Astronomi Palermo.
Ceres kapanggih di antara Mars sarta Jupiter, dumasar jarak planét-planét anu dipikanyaho di surya mandala.
Dipikawanoh minangka Hukum Titius-bode, prediksi ieu ngaranna pikeun astronom anu geus nempo dina 1760 sarta 1770-an yén jarak relatif ti genep planét dipikanyaho ti Panonpoé cocog hubungan matematis.
Sanajan disebut hukum geus éta aya dasar dina fisika.
Para astronom geus moro planét ieu saprak Uranus kapanggih dina taun1781.

Rujukan

Disambiguasi
Vesta (simbol: ) nyaéta obyek pangbadagna kadua di Beubeur astéroid, kalayan diameter sagedé 530 kilométer (kira-kira 330 mil) sarta kira-kira mibanda massa 9% ti massa sakumna Beubeur astéroid.
Manéhna kapanggih ku astronom Jerman, Heinrich Wilhelm Olbers ping 29 Maret 1807.
Ngaran Vesta dicokot ti ngaran dewi parawan dina mitologi Romawi, anu mangrupa dewi nu ngajaga pikeun imah sarta dunya.
Vesta kaleungitan kira-kira 1% ti massana dina hiji tabrakan anu lumangsung kurang ti samilyar taun ka tukang.
Loba sésa-sésa ti kajadian ieu anu murag ka bumi minangka metéorit HED, hiji bukti anu aya ngeunaan astéroid. 
Vesta nyaéta astéroid anu pangcaangna.
Jarak panglaérna Vesta ti Panonpoé nyaéta saeutik leuwih laér batan jarak minimum antara Ceres sarta Panonpoé, sedengkeun orbit Vesta sapinuhna aya di jero orbit Ceres.
Aya Gunung gedé di Vesta, kabentukna gunung di Vesta némbongkeun ayana aktivitas géologi di jero astéroid kasebut.
Aktivitas géologi di jero Vesta lumangsung alatan ayana gaya pasang surut antara Panonpoé, Jupiter, sarta Vesta.
Gaya kenyang Panonpoé sarta Jupiter anu lumangsung sacara tuluy-tinuluy sarta ngalawan gaya gravitasi Vesta nyieun inti astéroid pamustunganana robek sarta lééh jadi magma.
Magma anu kaluar ti kulit Vesta kasebut ngahasilkeun lava anu nyérélék kaluar ti kawah gunung.
Hawa Vesta anu minus 33 derajat celsius nepi ka minus 3 derajat celsius nyieun lava di ditu gancang  tiiis sarta ngajadikeun heuras.

Rujukan

Asteroid
Surya Mandala
Paris Whitney Hilton dibabarkeun ping 17 Februari 1981, anu sepuhna Richard Hilton jeung Kathy Richards. Paris téh budak pangkolotna ti opat sadudulur, Nicky Hilton, Barron Nicholas Hilton jeung Conrad Hughes Hilton.Manéhna mangrupa pewaris ti kakayaan Hotél Hilton jeung réal estate bapana.Paris lahir di New York City, Hilton pindah ka sababaraha imah nalika manéhna keur leutik kaasup Manhattan, Beverly Hills jeung Hamptons. Manéhna asup ka sakola luhur boh di California boh di New York,tapi kaluar anu tungtungna meunangkeun gelar GED.
Hilton mimiti jadi modél salaku budak leutik, mimiti aya dina rupa-rupa kampanyeu iklan, kaasup Iceberg Vodka, Guess, Tommy Hilfiger, Christian Dior jeung Marciano. Nalika yuswana 19, manéhna geus mekarkeun réputasina salaku tokoh masarakat jeung sering disebut " New York It Girl".

Nalika taun 2003,ngan saminggu saméméh aya réality show The Simple Life anu munggaran, vidéo meunang sorangan anu aya seks Paris sorangan jeung kabogohna baheula Rick Salomon. Hilton ngagugat Salomon ku ayana rékaman éta, tapi tungtungna éta masalah diréngsékeun di luar pengadilan.
Paris Hilton meunang jujuluk salaku Ratu Pesta Dunia, ku sabab Paris sering katingali miceunan duitna demi pésta anu méh unggal peuting dilakonan.
Paris Hilton dipikawanoh sering gonta-ganti kabogoh, di antarana aya sababaraha lalaki anu pernah jadi kabogoh Hilton nyaéta Stavros Niarchos, Paris Latsis, Nick Carter, Jason Shaw, Leonardo Dicaprio jeung Rick Salomon.
Lian ti éta aya ogé préstasina di dunya akting, manéhna dipikawanoh salaku béntang dina réality show The Simple Life 2003 bareng jeung Nicole Richie.

Referensi 

Aktris Amérika Sarikat
Panyanyi Amérika Sarikat
Palasik nyaéta hiji jalma anu katingali normal ngan manéhna resep nyedotan getih, utamana getih barudak leutik. Cara nyedot getihna teu jiga vampir, tapi ngagunakeun barang-barang saperti sapu, gunting. Ciri-ciri éta jalma biasana teu miboga sihung di antara irung jeung bahamna. Jeung pagawéanana biasana tukang ngajual sapu atawa tukang gunting rambut. Palasik nurutkeun carita, légénda atawa kapercayaan urang Minangkabau nyaéta mangrupa makhluk goib. Palasik lain jurig tapi manusa anu miboga ilmu hitam pangluhurna. Palasik sok dipikasieun ku ibu-ibu di Minangkabau anu miboga budak leutik balita sabab kadaharan palasik nyaéta barudak leutik, boh anu masih dina kandungan boh anu geus maot (dikubur), gumantung kumaha jenis palasikna. Élmu palasik dipercaya sifatna turunan. Lamun indung bapana palasik pasti budakna ogé bakal jadi palasik. Dina hakékatna palasik téh lamun rék néwak budak sok ngaleupaskeun sirahna. aya awakna anu sok leumpang néangan kadaharan jeung aya ogé sirahna anu kakalayangan néangan kadaharan. Lamun geus meunang kadaharanana palasik biasana sok diteundeun heula di imahna, henteu langsung didahar kumaha kahayangna, sakapeung mah sok langsung didahar harita kénéh lamun banget-banget teuing lapar mah. Ngégélna téh sok kana beuheungna atawa pundukna sakapeung ogé dikeureut heula ku péso atawa ku gunting lamun hésé-hésé teuing mah sok langsung ku sapu diteunggeulkeun heula nepi ka kapiuhan éta gé lamun awakna nu leumpang néangan kadaharan. Béda jeung lamun néangan kadaharana ku sirah biasana sok langsung digégél harita.

Referensi

Jurig
Indonesia
Cesc Fabregas, ngaran lengkepna Francesc Fabregas Soler  . Fabregas nyaéta salah saurang pamaén bal profésional ti negara Spanyol. Ayeuna anjeunna mangrupa salah sahiji pamaén ti tim Barcelona FC jeung maén dina posisi gelandang. Salian ti éta, anjeunna ogé asup kana timnas Spanyol.

Awal Karir 
Fabregas ngamimitian karir sepak bolana di Akademi sepak bola La masia, Barcelona. Anjeunna saentragan jeung Pedro Rodriguez, Gerard Pique, jeung Lionel Messi. Dina usia nu masih ngora, Fabregas indit ka London sabada Arsene Wenger ningali bakatna, nu ahirna resmi dikotrak ping 11 Séptémber 2003. Dina Usiana nu masih 16 taun, Fabregas masih kénéh cicing dina tim Reverse Team Arsenal. Sabada samusim, anjeunna mulai dipercaya pikeun ngeusian posisi tengah Arsenal, sabab harita loba pamaén anu cidera.

Fabregas asup kana tim utama dina musim 2005 - 2006 ngagentikeun posisi Vieira, loba nu ragu ku kamampuan Fabregas pikeun ngagenti posisi Vieira sabagé kaptén, tapi ahirna Fabregas bisa ngabuktikeun yén anjeunna pamaén sapak bola nu hébat. Nalika usia 20 taun, Louis Aragones ngageroan Fabregas pikeun ngalengkepan squad matador dina Piala Dunia 2006.

Karir Junior 
 1995–1997 : Mataro
 1997–2003 : Barcelona
 2003 : Arsenal

Karir Senior 
 2003–2011 : Arsenal 
 2011–Ayeuna : Barcelona

Karir Timnas 
 2002–2003 : Spain U16
 2003–2004 : Spain U17
 2005 : Spain U20 
 2004–2005 : Spain U21
 2006–Ayeuna : Spain

Rujukan 

Pamaén bal Spanyol
Kuyang nyaéta mangrupa siluman nu ngawujud sirah manusa ku eusi awakna anu napel euweuh kulitan jeung awakna bisa ngalayang pikeun néangan getih orok.Ieu mahluk kasohor di masarakat Kalimantan,Kuyang sabenerna nyaéta manusa (awéwé) anu nganut ajaran ilmu hitam pikeun ngahontal kahirupan anu salawasna (abadi).Dina tengah poé, saurang kuyang bakal milampah hirup sapopoé jiga jalma biasa, ngan biasana manéhna sok maké jubah.Wanci peuting kuyang bakal ngapung pikeun néangan getih orok atawa getih urut ngalahirkeun pikeun disedot getihna salaku sarana nambahan kakuatan élmuna.Jalma nu ningali kuyang ngapung titingalianana biasana jiga ningali mahluk gedé.Padahal mah segedé jelema biasa.

Cara Ngalawan
Pikeun ngalawanna kuyang kudu ngagunakeun sapu injuk atawa nakolan parabot dapur anu nimbulkeun sora nu ramé saperti panci atawa katél ngarah éta kuyang sieuneun diudag ku jelema.

Referensi
Wikanjati, A. (2010). Kumpulan Kisah Nyata Hantu di 13 Kota. Penerbit Narasi.
Jurig
Indonesia
Hygiéa  (simbol: ) nyaéta hiji astéroid perenahna di Beubeur astéroid utama.
Kalayan diaméter anu saeutik membujur sapanjang 350–500 km, sarta mibanda massa kira-kira 2,9% ti total massa Beubeur Astéroid, Hygiéa nyaéta objek pangbadagna kaopat di wewengkon kasebut dina hal volume sarta massa.
Hygiéa nyaéta anu pangbadagna pikeun kelas astéroid gelap tipe-c kalayan permukaan anu beunghar karbon. 
Sanajan mangrupa astéroid pangbadagna di wewengkonna, alatan permukaannya anu gelap sarta jaraknya anu sacara rata-rata leuwih laér ka Panonpoé, mangka manéhna kasampak pohara redup sabot dititénan ti Bumi.
Alatan ékol kasebut, sawatara astéroid leutik leuwih tiheula kapanggih Annibale de Gasparis, saméméh manéhna manggihan Hygiéa ping 12 April 1849.
Dina lolobana oposisi, Hygiéa miboga magnitudo opat order leuwih redup batan Vesta. 
Ngimeutan Hygiéa baris merlukeun sahenteuna teleskop 100 mm (4 inci), sedengkeun dina oposisi perihelik, manéhna meureun bisa dititénan kalayan binokular 10×50.
Massa sakumna astéroid Beubeur Utama kira-kira kira-kira 3.0-3.61021 kg[4][5], atawa kurang leuwih 4% tina massa bulan.
Ti kakabéhanana ieu, 1 Ceres miboga massa 0.951021 kg, 32% ti totalna.
Saterusna astéroid pangmundelna, 4 Vesta (9%), 2 Pallas (7%), sarta 10 Hygiéa (3%), ngajadikeun perkiraan ieu jadi 51%; tilu saterusna, 511 Davida (1.2%), 704 Interamnia (1.0%), sarta 3 Juno (0.9%), ngan nambahan 3% ti massa totalna.
Jumlah astéroid saterusna nambahan sacara eksponensial sanajan massa unggal turun.

Rujukan

Surya Mandala
Astéroid
Basuki Abdullah nyaéta salah sahiji seniman dina widang seni lukis. Lahir di Surakarta Jawa Tengah tanggal 25 Januari 1915, tilar dunya tanggal 5 Nopember 1993 dina umurna nu ka 78 taun. Basuki kasohor nyekel seni lukis aliran réalis jeung naturalis. Kungsi diangkat jadi tukang ngalukis di Istana Merdeka Jakarta. Bakatna dina widang ngalukis diturunkeun ti bapana Abdullah Suryosubro, sedengkeun akina nyaéta tokoh Pergerakan Kebangkitan Nasional Indonesia dina awal taun 1900-an nyaéta Doktor Wahidin Sudirohusodo.
Ti mimiti umur 4 taun, Basuki Abdullah geus resep ngalukis sawatara tokoh nu kasohor kayaning Mahatma Gandhi, Rabindranath Tagore, Yesus Kristus jeung Krishnamurti. Atikan formalna di HIS Katolik sarta Mulo Katolik di Solo. Taun 1993, Abdullah meunang béasiswa ka Academie Voor Beeldende Kunsten di Den Haag Belanda. Basuki Abdullah nganggeuskeun sakolana dina waktu 3 taun kalawan meunang Sertifikat Royal International of Art (RIA). 
Nalika pamaréntahan Jepang, Basuki Abdullah ngagabung jeung Gerakan Poetra sarta meunang tugas salaku guru seni lukis. Murid-muridna nyaéta Kusnadi (pelukis jeung kritikus seni rupa Indonesia) sarta Zaini (pelukis impresionisme). Salian aktip di Poetra, Abdullah ogé aktip di Keimin Bunka Sidhosjo ( puseur kabudayaan milik pamaréntah Jepang) bareng jeung Affandi, S. Sudjoyono, Otto Djaya jeung Basoeki Resobawo. 
Tanggal 6 September 1948, Basuki Abdullah meunangkeun sayembara ngalukis nu diayakeun di Amsterdam, Belanda.
Dina taun 1996 lukisan “Balinese Beauty” karya Basoeki Abdullah kajual di tempat pelelangan Christie’s di Singapura. ti saprak harita, Basuki Abdullah kasohor jadi putra Indonésia nu mawa seungit ngaran Indonésia ka sakuliah dunya. Basuki Abdullah mindeng ngayakeun paméran tunggal boh di Indonésia boh di saluareun Indonésia. Karya-karyana kungsi ditingalikeun di Bangkok (Thailand), Malaysia, Jepang, Belanda, Inggris, Portugal jeung nagara-nagara lianna.

Referensi 

Seniman
Pikeun kagunaan lian ti Etiopia, tempo Étiopia (disambiguasi)

Étiopia (Ge'ez: ኢትዮጵያ ʾĪtyōṗṗyā), resmina Républik Démokratik Féderal Étiopia, nya éra hiji nagara nu aya di Tanduk Afrika. Nagara ieu mangrupa nagara nu panglobana padumukna kadua di Afrika, kalawan lauwih ti 82 juta jiwa. Étiopia tepung wates sareng Éritréa di kalér, Djibouti sarta Somalia di wétan, Sudan sarta Sudan Kidul di kulon, jeung Kenya di kidul.

Tempo ogé 
Aethiopia (kecap Yunani kuna)
Arkéologi di Étiopia

Catetan

Réferénsi

Bacaaan salajengna 

 Reprint, Trenton, NJ: Red Séa, 1995. ISBN 1-56902-009-4.

 Reprint, New York: Olive Branch, 2003. ISBN 1-902669-53-3.
 Pankhurst, Richard.  

 Siegbert Uhlig, et al. (eds.) (2003). Encyclopaedia aethiopica, Vol. 1: A-C. Wiesbaden: Harrassowitz Verlag.
 Siegbert Uhlig, et al. (eds.) (2005). Encyclopaedia aethiopica, Vol. 2: D-Ha. Wiesbaden: Harrassowitz Verlag.
 Siegbert Uhlig, et al. (eds.) (2007). Encyclopaedia aethiopica, Vol. 3: He-N. Wiesbaden: Harrassowitz Verlag.
 Arnaldo Mauri, The Early Development of Banking in Ethiopia, International Review of Economics, Vol. L, n. 4, 2003, pp. 521–543.
 Arnaldo Mauri, The re-establishment of the national monetary and banking system in Ethiopia, 1941–1964, The South African Journal of Economic History, 24 (2), 2009, pp. 82–131.

Tumbu kaluar 

Komisi Pariwisata Étiopia  Kamentrian Budaya jeung Pariwisata Étiopia
Propil Nagara di BBC.com

 
Nagara di Afrika
Anggota Uni Afrika
Républik féderal
Urut kakaisaran
Tanduk Afrika
Nagara nu dilingkung
Nagara nu kirang kawangun
Anggota Pasarikatan Bangsa-Bangsa
Gabon (), resmina Républik Gabon () mangrupa hiji nagara di Afrika tengah kulon, tepung wates jeung Guinea Khatulistiwa di kalér-kulon, Kamerun di kalér, sarta jeung Républik Kongo dina wétan jeung kidul. Teluk Guinea, hiji bagian ti Samudra Atlantik, aya di kulon. Ibu kota jeung kota panggedéna nyaéta Libreville.

Ti kamerdikaanna ti Perancis dina 17 Agustus 1960, Gabon geus diluluguan ku 3 présidén. Di awal 1990-an, Gabon maké sistem multi-partéy jeung hiji konstitusi démokrasi anyar nu ngidinkeun hiji prosés pamilihan nu leuwih transparan jeung ngarobih raloba institusi pamaréntahan. Gabon ogé jadi salah sahiji anggota non-permanén Déwan Kaamanan Pasarikatan Bangsa-Banga pikeun wayah 2010-2011. Kapadetan populasi nu saeutik bareng jeung sumber daya alam nu loba sarta invéstasi swasta asing geus nulungan Gabon jadi salah sahiji nagara pangmakmurna di Afrika Sub-Sahara, kalawan HDI nu pangluhurna kaopat jeung GDP per kapita (PPP) nu panggedéna katilu (sanggeus Gunea Khatulistiwa jeung Botswana) di wewengkonna.

Propinsi jeung Departemén 
Artikel utama: Propinsi di Gabon, Departemén di Gabon
Gabon dibagi kana 9 propinsi jeung saterasna dibagi deui kana 37 departemén.

Propinsi-propinsina nyaéta:

 Estuaire
 Haut-Ogooué
 Moyen-Ogooué
 Ngounié
 Nyanga
 Ogooué-Ivindo
 Ogooué-Lolo
 Ogooué-Maritime
 Woleu-Ntem

Tempo ogé 
Transportasi di Gabon

Réferénsi

Bacaan salajengna

Tumbu kaluar 

Tur Virtual Taman-Taman Nasional

 
Nagara di Afrika
Nagara nu tepung wates jeung Samudra Atlantik
Urut koloni Perancis
Nagara nu maké basa Perancis
Anggota La Francophonie
Anggota Uni Afrika
Anggota OSI
Républik
Nu ngadeg taun 1960
Anggota Pasarikatan Bangsa-Bangsa
Nagara jeung téritori Bantu
"Shche ne vmerla Ukraina" (, atawa "[Kajayaan] Ukraina tacan pupus") nyaéta lagu kabangsaan Ukraina deui ti 1992 (; pra-2003 ).

Rumpakana nyandak stanza asli kahiji nu saeutik dirobih ti sair patriotik nu ditulis dina 1862 ku Pavlo Chubynsky, saurang étnograper nu kawentar ti Kiév, jeung dipangaruhan ku kecap-kecap jeung téma lagu kabangsaan Polandia, Mazurek Dąbrowskiego. Dina 1863, Mykhailo Verbytsky, hiji komposer Ukraina kulon jeung hiji pandéta Katolik-Yunani ngarang musik pikeun nyarengan téksna Chubynsky. Lagu ieu mangrupa lagu kabangsaaan kahiji ti Républik Rahayat Ukraina, Carpatho-Ukraina, jeung teras Ukraina merdika paska-Soviét.

Républik Rahayat Ukraina 

Dina 1917, Shche ne vmerla Ukraina (Ukraina tacan pupus) jadi lagu kabangsaan Républik Rahayat Ukraina. Tapi dina 1920, lagu ieu dilarang ku datangna rézim Soviét.

Rumpakana saméméh 2003

Alih aksara Latin (pra-2003)

Šče ne vmerla Ukrajina, ni slava, ni voľa,
Šče nam, bratťa-ukrajinci, usmichneťśa doľa.
Zhynuť naši vorižeńky, jak rosa na sonci,
Zažyvemo i my, bratťa, u svojij storonci.

RÉFRAIN
Dušu j tilo my položym za našu svobodu,
I pokažem, ščo my, bratťa, kozaćkoho rodu!

Stanem, bratťa, vsi za voľu, vid Śanu do Donu
V ridnim kraju panuvaty ne damo nikomu.
Čorne more šče vsmichneťśa, did Dnipro zradije,
Šče na našij Ukrajini doleńka dospije.

RÉRAIN

A zavźatťa praća ščyra svoho šče dokaže,
Šče śa voli v Ukrajini pisń hučna rozľaže.
Za Karpaty vidibjeťśa, zhomonyť stepamy,
Ukrajiny slava stane pomiž narodamy.

RÉFRAIN

Rumpaka aslina

Vérsi aslina dipublikasikeun dina 1863 (perhatoskeun ortograpi kolotna)

Ukraina Merdika 
Shche ne vmerla Ukraina dipaké sacara de facto salaku lagu kabangsaandina pangistrénan Présidén Leonid Kravchuk dina 5 Désémber 1991.

Pasal 20 dina Konstitusi Ukraina (28 Juni 1996) nunjuk musikna Verbytsky salaku téma lagu kabangsaan:
Lagu Kabangsaan Nagara Ukraina nyaéta lagu kabangsaan nu dumasar kana musikna M. Verbytskyi, kalawan kecap-kecap nu dienyakeun ku hukum diadopsi ku teu kirang ti dua per tilu komposisi konstitusional Verkhovna Rada Ukraina.

Rumpakana ayeuna 
Dina 6 Maret 2003, Verkhovna Rada (parlemén) Ukraina ngadopsi rumpaka di handap ieu, kalawan ngarobih saeutik stanza kahijina kecap-kecap original Chubynsky. Sanésna nyebutkeun "Ukraina tacan pupus, boh kajayaanna, boh kamerdikaanna", konsép kabinasaan Ukraina salaku hiji bangsa geus dihupus: baris pamukana ayeuna nyebutkeun "Kajayaan Ukraina tacan pupus, ogé kamerdikaanna".

Tempo ogé
 Lagu Kabangsaan Ukraina Soviét
 Molytva za Ukrainu
 Mazurek Dąbrowskiego (Lagu Kabangsaan Polandia)

Réferénsi

Tumbu kaluar
Informasi jeung sumber dina Shche ne Vmerla Ukraina
Shche ne vmerla Ukrainy dina MP3. 
Konstitusi Ukraina, Bab 1, Prinsip Umum - Pasal 20 dina bab ieu ngurus simbol-simbol nasional. Loka ieu, bagian ti lokar resmi Verkhovna Rada, aya ogé vérsi vokalna lagu kabangsaaan ieu ngagunakeun rumpaka pra-2003

Lagu kabangsaan
Simbol nasional Ukraina
Musik Ukraina
Pallas (simbol: ) nyaéta astéroid gedé anu perenahna aya di Beubeur astéroid sistem surya mandala sarta mangrupa astéroid ka-2 anu kapanggih.
Kapanggih sarta dingaranan ku astronom Heinrich Wilhelm Matthaus Olbers ping 28 Maret 1802.
Pallas mangrupa salah sahiji ti 4 astéroid badag (1 Ceres, 4 Vesta, 10 Hygiea, sarta Pallas).
Asteroid badag kasebut teu kaasup 704 Interamnia. 
Pallas ukuranana sarua kawas 4 Vesta.
Ngaran Dewi Yunani Pallas Athena ieu pisan anu dibikeun pikeun astéroid anu aya di Beubeur utama astéroid di antara Jupiter sarta Mars.
Obyek masif kasebut kaitung unik sabab orbitanna béda ti astéroid séjénna sarta mibanda sudut déngdék luhur.
Loba hal metot anu baris ditalungtik ngaliwatan wangwangan anu dibikeun Hubble kawas, kumaha bentukna, kumaha kaayaan dadasarna, naha manéhna mibanda kawah badag alatan tabrakan, atawa naha Pallas mibanda topografi anu husus.
Kalayan wangwangan anu dihasilkeun Hubble, Schmidt saparakanca bisa ngalakonan itungan pikeun nyaho ukuran sarta wangun éta astéroid.
Kaungkab ogé lamun dadasar Pallas mibanda rohangan poék sarta caang anu nyirikeun obyek kalayan kelimpahan cai éta geus ngaliwatan parobahan internal kawas anu dialaman planét umumna.
Pallas tétéla lain saukur batuan badag anu kabentuk ti silikat hidrat sarta és.

Rujukan

Astéroid
Roti nyaéta salah sahiji kadaharan. Bahan dasar utama roti nyaéta tipung tarigu jeung cai anu difermentasikeun ku ragi, tapi aya ogé anu henteu maké ragi.  Kamajuan teknologi manusa nyieun roti téh diolah kalayan sababaraha bahan saperti uyah, minyak, mantéga, endog pikeun nambahan kadar protéin dina roti sangkan teksturjeung rasa nu tangtu.

Kandungan gizi
Opat lambar roti tawar bisa ngahasilkeun kalori anu sarua jeung sangu. Salain loba ngandung serat, kadar protein roti ogé leuwih loba kandungan gijina dibandingkeun sangu. Kandungan pati roti 13 persén sedengkeun sangu ngan 4-8 persén. Nu boga panyakit diabetes sakuduna ngadahar roti dibandingkeun sangu sangkan kadar glisemik tetep stabil. Ka ayeunakeun loba perusahaan roti anu ngalengkepan  kandungan gizi roti saperti vitamin, sajumlahing mineral saperti zat besi, iodium, kalsium, jrrd. Roti ogé miboga kandungan asam lemak teu jenuh ganda pikeun orok atawa balita, omega 3, jeung DHA (Docosahexaenoic acid atawa asam lemak teu jenuh ganda rantai panjang) pikeun ningkatkeun mutu protein dina awk. Tapi perlu diperhatikeun, kandungan gizi dina roti gumantung kana cara nyieuna. Gizi roti bisa rusak lamun di beuleum kalayan suhuna tinggi jeung durasi waktu anu lila.

Bahaya roti pikeun awak
Loba teuing ngadahar roti ngabalukarkeun panyakit ADD (Attention Deficit Disorder) jeung Kangker. Lantaran dina roti miboga kandungan zat anu bahaya saperti Calcium Propianate jeung Potassium Bromate. Calcium Propianate ngabalukarkeun penyakit ADD sedengkeun Potassium Bromate ngabalukarkeun sél kangker (carcinogenic).

catetan

Kadaharan
Olahan tipung atarigu
Mentéga nyaéta  produk kadaharan anu dijieuna tina susu. Biasana dipaké pikeun olésan dina roti jeung biskuit. Kecap mantéga aslna tina basa Portugis nyaéta manteiga. 
Komposisi gizi margarin hampir sarua jeung mantéga, ngan bédana tina jumlahna. Mantéga komposisi gizi lobana dina margarin nyaéta lemak (sabudeureun 80 persén). Mantéga dijieuna tina lemak sapi sedengkeun margarin tina minyak sayuran.

Kandungan giji
Mantéga miboga kandungan giji saperti lemak susu, lemak nabati, loba ngandung lemak, mineral jeung vitamin. Vitamin dina matéga nyaéta vitamin A anu dibutuhkeun ku awak dina pungsi fisiologis jeung sistem endokrin. Salain ti éta mantéga ogé miboga kandunagn itamin larut lemak lainna, saperti vitamin D, E, jeung K. Vitamin A bersumber tina betakarotenoid atawa pigmen karoten lainna anu dihaja ditambahkeun pikeun gincu warna konéng.
Lemak mantega asalna tina  lemak susu sato, anu sok disebut butter fat. Mantéga miboga kandungan sajumlahing asam butirat, asam laurat, jeung asam linoléat. Asam butirat bisa dipaké ku  usus gedé pikeun sumber énérgi, lian ti éta pikeun senyawa antikarsinogénik (anti kangker).
Mantéga bisa dijieun tina lemak susu (utamana lemak susu sapi) anu amis atawa haseum. Mantéga tina lemak susu anu haseum miboga cita rasa lewih kuat. Lemak susu bisa diantepkeun jadi haseum sacara langsung atawa ngaliwatan inokulum murni baktéri asam laktat (prosés fermentasi). Mimitina lemak susu dinétralkeun ku uyah karbonat, tuluy dipasteurisasi jeung diinokulasi ku  baktéri anu bisa ngahasilkeun asam laktat salila prosés fermentasi.

Rujukan

Mentega
Bahan dahareun
Tubagus Armand Maulana atawa nu leuwih kasohor ku sebutan Armand Maulana nyaéta vokalis band Gigi. Lahir di Bandung tanggal 4 April 1971. Bungsu ti genep sadudulur ti pasangan (alm) Tubagus Ahmad Drajat jeung (almh) Enden Khadijah. Ti keur leuleutik kénéh geus resep kana musik. Nalika SD, jadi anggota kelompok teater musikal sarta kungsi asup jadi anggota Genesis Fans Club, hiji kelompok fans musik rock Genesis. 
Armand ngamimitian karirna di dunya hiburan salaku finalis Cover Boy majalah Mode taun 1984 nalika masih kénéh jadi murid kelas 2 SMP 13 Bandung. Nalika nincak SMA, Armand ngagabung jeung grup band sakolana salaku vokalis.  
Taun 1990, Armand ngagabung jeung Next Band sarta kungsi ogé ngagabung jeung Trio Libels dina taun 1991. Taun 1992, Armand ngarilis album solona kalawan judul Kau Tetap Milikku. 
Tanggal 22 Maret 1994, Armand bareng jeung Aria Baron, Thomas Ramdhan, Ronald Fristianto, sarta Dewa Budjana nyieun hiji grup band nu dingaranan Gigi.

Karya

Album Solo
 Kau Tetap Milikku.

Gigi
 Sweet 17 taun 2011.
 Gigi taun 2009.
 Peace, Love & Respect taun 2007.
 Next Chapter taun 2006.
 Salam Kedelapan taun 2003.
 Untuk Semua Umur taun 2001.
 Baik taun 1999.
 Kilas Balik taun 1998.
 2 x 2 taun 1997.
 3/4 taun 1996.
 Dunia taun 1995.
 Angan taun 1994.

Referensi

Musisi
Vokalis band Gigi